Henare PeeniHon PEENI HENARE (Minister for the Community and Voluntary Sector): E Te Māngai o Te Whare ka noho tonu au ki Te Reo Māori mō te roanga o taku kōrero i te rā nei.Tuku mauriora ki te wheiao ki te ao mārama. tihewa mauriora!E haere tonu ana ngā mihi me ngā whakatau ki te hunga e noho mai nei ki runga i a mātou otirā tātou o Te Whare nei ngā uri o Te Wairoa ngā uri o Ngāti Kahungunu ngā whakapapa katoa ka whakairihia mai nei ki runga i ngā pātū o tēnei Whare. He aha ai? Kia kīhai ai tēnei Whare e wareware; kia mōhio mārika ai tēnei Whare ki ngā whakapapa ki ngā kanohi e noho mai nei ki runga. Ka whakairihia ake rā i ngā whakapapa i ngā hītori i ngā mamaetanga i kawea nei e Ngāti Kahungunu e ngā iwi o Te Wairoa ki roto i tēnei Whare i te rā nei. Nō reira ka kī atu ahau ki a koutou e ōku tini whanaunga—haere mai e te whakapapa. Ka kī atu ahau ki ōku whanaunga haere mai e ngā roimata haere mai e waikamo haere mai ka horomi ka waikinohia nei i te hunga ka noho mai ki roto ki tēnei Whare. Ko ngā roimata o Te Wairoa kua tau mai ki roto i Te Whare i te rā nei ka pōkaitia nuitia i te mata o te whenua mai i tō rātou wā kāinga tae noa mai ki Te Whare Pāremata i te rā nei. Ka kī atu ahau ki ngā uri o Te Wairoa haere mai e ngā taringa haere mai e ngā kanohi—he aha ai? Kia kite atu kia whakapono. Ko ngā mahi i oti i a rātou ki roto i ngā 30 tau kua pahure ake nei kua tutukihia ki roto i te pānuitanga whakamutunga o tēnei pire i roto i Te Whare i te rā nei.Ka kī atu ahau ki ngā uri o Te Wairoa haere mai e Moemoeā haere mai e Wawata. Haere mai ki roto i tēnei Whare. Ko tēnei kōrero te kiko kei roto i tēnei pire he tūāpapa mō Moemoeā mō Wawata ki roto i ngā tau kei mua i a tātou. Nō reira ka kī atu ahau ki te hunga kua tae mai i te rā nei—haere mai Moemoeā haere mai Wawata. Ka kī atu ahau ki ngā hunga nō Te Wairoa haere mai e Tai Tāngata haere mai e Tai Tuarā. Haere mai e Tai Tuarā o Te Mema Pāremata o Te Ikaroa-Rāwhiti. Ka kī atu ahau ki tōku tuahine ko tō manawa ki tōku manawa ko tō whakapapa ki tōku whakapapa ahakoa ngā raweke ahakoa ngā mahi māminga a te hunga pāpāho a ētahi atu kei roto i te ao tōrangapū ka kī atu ahau ki a ia turuturu o whitiwhiti whakamaua kia tina haumi e hui e tāiki e!Ka kōrero mai te nuinga o ngā kaikōrero o Te Whare nei i te āhuatanga me te kiko o tēnei pire. Kua rongo mātou otirā tātou i te rahi o te pūtea ka whakamauria ki runga i te pākau i Te Tai Rāwhiti o Te Ika a Māui arā ko Ngāti Kahungunu me ōna peka katoa me tōna rahi me tōna nui. Kua kī atu e hia nei ngā miriona taara ka whakapauria ki runga i tēnei take kerēme e pā ana ki ngā take e whakapā nei ki Te Tiriti o Waitangi. Ko te wāhanga ki Te Wairoa āe e tika ana ko te kotahi rau miriona taara. Kua kōrero mai Te Whare e hoa he torutoru noa iho he puna iti nei i whakahokia atu ki ngā mana nui o Te Wairoa kua tae mai i te rā nei. Engari koinā te take ka karanga atu ahau ki a Moemoeā ki a Wawata kia whakatupu ake ai i te rahi o te pūtea kia hāngai pū ki ngā moemoeā a Kui mā a Koro mā kua ngaro atu ki te pō. Nō reira e tika ana ka mihi atu ahau ki te āhuatanga o ngā tatūnga ki roto i tēnei pire.Kua kōrero ētahi mō te poraka whenua e kīia nei ko Hereheretau. Āe. Kotahi rau tau ki muri ki roto i te marama o Noema i mutu ai Te Pakanga Tuatahi o Te Ao. Kotahi rau tau ka pahure ake nei ka tae mai ki tēnei tāima e hoa kore kau he aha whakahokia atu ki ngā kaumātua me ngā kuia o Whakakī i tukuna atu tēnei whenua hei tohu maumahara hei tohu ora mō te hunga i haere atu ki Te Pakanga Tuatahi o Te Ao kātahi ka hoki mai ki te kore noa iho. Kei runga tonu i te tēpu tērā āwangawanga a te iwi a ngā hapū mō te wāhi a Whakakī. Hāunga rā ko tērā ko te hiahia me te manako ahakoa kua whakakōhatungia ki roto i tēnei pire haere tonu te kōrero o te kaupapa o Hereheretau ki roto i ngā tau kei mua i a tātou.Ko ngā poraka whenua i whakahokia atu me te mana o ngā ingoa ka tapaia ki runga o aua poraka whenua ka mihi atu ahau ki tērā tū āhuatanga kei roto i tēnei pire. E tika ana ka whakamanahia i ngā ingoa tūpuna a rātou mā ngā ingoa e mōhiotia nei e te hunga e noho mai nei ki runga o ā rātou ingoa e pā ana ki ngā whenua kei a rātou nō reira e mihi atu ana ahau ki tērā atu āhuatanga. I a au e noho mai nei e ngā uri o Te Wairoa i rongo atu ahau i ngā kōrero a tōku matua nei a Hon Wiri Hakihana—hei tāna he aha nei nā tā koutou mahi ki te whakararata mai i ngā hunga kei roto i ngā taone mō tō koutou kaupapa me ngā moemoeā a Ngāti Kahungunu i roto i ngā tau kei mua i a tātou? Heoi anō ko tāku e whakautu nei ki a ia e ki ngā hunga o Te Wairoa ka noho mai ki roto i tōku rohe pōti a Tāmaki Makaurau—tēnā tirohia ki tō whakapapa ka kite atu i hīkoi tō koutou tupuna a Tamatea i te mata o te whenua ki te hoki atu ki te kāinga koia rā tāku ki a rātou—hoki atu ki te kāinga. Nā runga i te tono o tēnei o ngā Māngai o Tāmaki Makaurau ki te hunga o Te Wairoa ka noho mai ki roto i taku rohe pōti ka kī atu ahau āe whakahokia atu wā koutou tamariki mokopuna ki te kāinga; ahakoa kei te taone e noho ana e mōhio ana ahau he mokopuna he tamaiti ngā tamariki e tū ana ki runga i te marae tau ana; ngā tamariki mokopuna ka tupu mai ki roto i ngā otaota o te kāinga tau ana; ko ngā tamariki mokopuna e tupu mai nei ki raro i te maru ki runga anō hoki i ngā rekereke o ngā matua o ngā tūpuna tau ana. Nō reira e ōku rangatira heoi anō ko te wāhanga whakamutunga o taku kōrero i te rā nei e kī atu nei ki ā koutou e ngā uri o Te Wairoa mā Te Atua koutou e manaaki e tiaki ki roto i ngā tau kei mua i ā koutou. Ko te manako ko ngā moemoeā o rātou mā ka kore e mutu ki konei. E mōhio ana au i ngā tū āhuatanga me ngā raruraru ka pā ki a Ngā Puhi ki roto i ngā tau kei roto tonu i ngā mahi o tēnei rā. Mō ngā wawata o tōku tupuna a Tā Hemi ehara mō te whakatutukitanga o ngā nawe me ngā kerēme e pā ana ki Te Tiriti o Waitangi kāhore; engari mō tētahi āhua tupu pai mai wana mokopuna maha kia tū rangatira kia tū toa ki roto i tēnei ao hurihuri. Koia rā te wero nui kei mua i ā koutou e ōku rangatira e ōku tini whanaunga—kia whakaritea mai te huarahi kia pai ai te tupu kia pai ai te māhuri o te tōtara i roto i a koutou ā taihoa ake nei. Koutou e ngā mana nui e ōku tini whanaunga ka tautoko mātou o tēnei taha o Te Whare te pire kei mua i te aroaro. Ki a koe otirā ki a tātou i te rā nei me te hiahia ka tere atu ki mua i te aroaro o Te Kāwana Tianara nā reira whakamanahia ka mutu ka kite anō tātou i a tātou i runga i Te Marae o Pipitea nā reira tātou hākari ai.E ōku rangatira rau rangatira mā tēnā koutou tēnā koutou tēnā tātou katoa.[Madam Assistant Speaker I will remain in the Māori language for the duration of my speech today. Let there be life in the world of light in the world of enlightenment behold there is life!May I continue the ritual of paying respect and offering words of welcome to these good people who have descended upon us and this House to the progeny of Te Wairoa to the issue of Ngāti Kahungunu to their genealogical connections which now grace the walls of this House. Why? So that this House will never forget; so that the genealogy and the faces sitting here will remain etched in the consciousness of this House.The genealogies the history and the hurt which are all borne by Ngāti Kahungunu by the people of Te Wairoa will be laid bare in this House today. I therefore say to you my many brethren I welcome your genealogy.I further say to my kinsmen I welcome your tears I welcome your grief; welcome so that it may wash over the people who sit in this House. The tears of Te Wairoa which have finally arrived at this House have had a long and arduous journey from their homeland to Parliament today.I say to the descendants of Te Wairoa I welcome your ears I welcome your eyes. Why? So they may see they may believe. The work that has been accomplished these 30 years past will reach some conclusion in the third reading of this bill in the House today.I also say to the descendants of Te Wairoa I welcome vision I welcome aspiration. Welcome into this House. These speeches the contents of this bill form the foundation for vision and aspiration to thrive in the years ahead. Therefore I say to those who have come here today welcome vision welcome aspiration.I further say to the people of Te Wairoa I welcome your humanity I welcome your backbone. I welcome you as the backbone of the member for Te Ikaroa-Rāwhiti. I have said to my sister from your heart to my heart; from your genealogy to my genealogy whatever the machinations whatever the mischief generated by the media or others in the political sphere I told her: brace yourself gather your strength which is formidable; take heart!Most of the speakers in this House have talked about the outcomes of this bill. We have all heard about the size of the financial redress that will accrue to that part of the East Coast of the North Island—that is to say Ngāti Kahungunu and all its subsidiaries. It has already been stated how many millions of dollars will be allocated to settle the Treaty of Waitangi claims. As far as Te Wairoa is concerned yes we are talking a hundred million dollars. The House has said Goodness what is being offered is only peanuts to the good people of Te Wairoa who have come here today." But that is the reason that I have especially called upon vision and aspiration that they might be applied to grow the size of the financial settlement in order to achieve all that was dreamt of by those ancestors who are no longer with us. It is therefore only right that I should acknowledge the matters that have been settled in this bill.Some have talked about the Hereheretau land block. Yes. The First World War ended a hundred years ago in the month of November. One hundred years have passed and until this time there has been no return whatsoever to the elders of Whakakī who provided this land as a memorial and a means of support for those who went to World War I but then came home to nothing. Whakakī is still a bone of contention for the tribal entities and is still on the table. Other than that it is an earnest wish that notwithstanding the agreements cemented in this bill talks around the subject of Hereheretau will continue in the coming years.I am delighted at the return of blocks of land and the authority over the names of those land blocks which is in this bill. It is only right that the ancestral names should be recognised names that were known by the people who used and lived on the land and I acknowledge that provision.Ladies and gentlemen of Te Wairoa as I sat here I listened to what my senior colleague the Hon Willie Jackson had to say—he asks what you will do to engage your people who live in an urban setting. What are the dreams of Ngāti Kahungunu for the future of these people? My answer to him is what I would say to people from Te Wairoa who live in my electorate of Tāmaki Makaurau—look at your family history and you will see that your ancestor Tamatea explored the length and breadth of this land and then went home. That is what I would say to them—return home. If this member for Tāmaki Makaurau was asked by people from Te Wairoa living in my electorate I would say yes take your children and your grandchildren home; even though they live in the city I know that the grandchild the child the children who experience their marae first-hand are grounded and confident; children and grandchildren who run amongst the grasses of their homeland are grounded and confident; children and grandchildren who grow up under the protection of and at the feet of their elders are grounded and confident. Therefore esteemed chiefs as I conclude my speech today I beseech the blessings and protection of God upon you the descendants of Te Wairoa for the years to come. The hopes and dreams of those who have passed on do not end here. I am well aware of the trials and tribulations that have beset Ngāpuhi over the years and which continue. My grandfather Sir James impressed upon us that the aspiration was not about settling grievances that arose from Treaty of Waitangi breaches. No; it was more about improving the world of his many grandchildren that they may stand proudly and confidently in this modern world. That is the real challenge before you my chiefs my relations—to prepare the way for strong growth that the young leaders among you may emerge in due course. Illustrious guests to my many brethren we on this side of the House support the bill before us. With the hope of an expeditious delivery to the Governor-General for formal ratification I trust we will see you all at Pipitea Marae to eat together in celebration.Assembled chiefs I offer greetings greetings greetings one and all.]"